open-index/open-wikipedia-markdown huggingface dataset:
Asūnes ezeri

**Asūnes ezeri** ir dabas liegums Krāslavas novada Asūnes un Robežnieku pagastos. Izvietojies uz dienvidiem no Asūnes ciema un iekļauj Lielo Asūnes ezeru, Mazo Asūnes ezeru un piekrastes joslu ap tiem. Izveidots 2004. gadā melnā zīriņa aizsardzībai. Liegums ir iekļauts *[[Natura 2000]]* — Eiropas nozīmes aizsargājamo dabas teritoriju tīklā.

## Atsauces
Lielais Asūnes ezers

**Lielais Asūnes ezers** (arī **Asūnes ezers**; , *Osyunas azars*) ir caurteces ezers Krāslavas novada Asūnes pagastā. Izvietojies pagasta dienviddaļā uz dienvidiem no Asūnes ciema uz robežas ar Robežnieku pagastu. Krasti lēzeni, slīpi, dibens dūņains, dūņu slānis 0,3—1,3 m. Cauri tek Asūnīca, ietek Ormjanka no Mazā Asūnes ezera un Jolzas  upīte no Jolzas ezera. Mīt līdaka, asaris, rauda, ķīsis, plicis. Kopš 2004. gada iekļauts dabas liegumā Asūnes ezeri.

## Atsauces
Zvirbulis (nozīmju atdalīšana)

**Zvirbulis** var būt:

* zvirbuļu ģints putns;
** lauku zvirbulis;
** mājas zvirbulis;
* Zvirbulis — uzvārds.
Kušaiņi

**Kušaiņi** ir ciems Latvijā, Kuldīgas novada Skrundas pagastā pie Cieceres upes un autoceļa V1278 (Ciecere—Ikaiši—Vārme).

## Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Stade Rennais F.C.

***Stade Rennais Football Club***, biežāk zināms kā ***Stade Rennais***, **SRFC** vai vienkārši ***Rennes***, ir Francijas futbola klubs no Rennas pilsētas Ilas un Vilēnas departamentā, Bretaņā. Klubs ir dibināts 1901. gadā, pašlaik spēlē Francijas futbola augstākajā līmenī - 1. līgā. Mājas spēles komanda aizvada *Roazhon Park* stadionā, kur ir 29 778 skatītāju vietas. Kluba augstākais sasniegums Francijas čempionātā ir 4. vieta. *Rennes* ir trīs reizes (1965., 1971. un 2019. gadā) izcīnījuši Francijas kausu.

## Sastāvs
*Sastāvs atjaunināts .*

## Sasniegumi
* **[[Francijas kauss futbolā|Francijas kauss]]**
** Kausa ieguvēji (3): 1964–65, 1970–71, 2018–19
** Finālisti (4): 1921–22, 1934–35, 2008–09, 2013–14
* **Francijas līgas kauss** 
** Finālisti (1): 2012–13 
* **Francijas superkauss**
** Kausa ieguvēji (1): 1971
** Finālisti (1): 1965 
* **[[Francijas futbola 2. līga|Francijas 2. līga]]**
** Čempioni (2): 1955–56, 1982–83
** Vicečempioni (5): 1938–39, 1957–58, 1975–76, 1989–90 et 1993–94
* **Bretaņas čempionāts**
** Čempioni (3): 1904, 1908, 1909
* **[[UEFA Intertoto kauss]]**
** Uzvarētāji (1): 2008

## Atsauces

## Ārējās saites

* Oficiālā kluba vietne
Astrosat

***Astrosat*** ir Indijas pirmā orbitālā observatorija. Tā orbītā palaista 2015. gada augustā.

Ar *Astrosat* paredzēts novērot dažāda veida astronomiskos objektus, sākot no Saules sistēmas ķermeņiem līdz tālām zvaigznēm un galaktikām. Observatorijas instrumenti veic novērojumus redzamajā gaismā (320—530 nm), tuvajā ultravioletajā (180—300 nm), tālajā ultravioletajā (180—300 nm), mīkstajā rentgenstarojumā (0,3—8 keV un 2—10 keV) un cietajā rentgenstarojumā (3—80 keV un 10—150 keV).

## Uzbūve
Kosmiskais aparāts izgatavots uz platformas *[[IRS-1]]* bāzes. Tajā uzstādīti seši zinātniskie instrumenti ar kopējo masu 1513 kg. Tie ir:
* ***UltraViolet Imaging Telescope*** (***UVIT***), veic ultravioletā starojuma un redzamās gaismas novērojumus vienlaicīgi trīs kanālos: 130–180 nm, 180–300 nm un 320–530 nm. Primārā spoguļa diametrs ir 40 cm.
* ***Soft X-ray imaging Telescope*** (***SXT***), mīkstajā rentgenstarojumā (0,3—8 keV).
* ***LAXPC Instrument***, veic zemas izšķirtspējas spektra pētījumus 3—80 keV rentgenstarojumā.
* ***Cadmium Zinc Telluride Imager*** (***CZTI***), uzņem attēlus cietajā rentgenstarojumā (10—150 keV).
* ***Scanning Sky Monitor*** (***SSM***), debess skenētājs rentgenstarojumā ilgā laika periodā.
* ***Charged Particle Monitor*** (***CPM***), lādēto daļiņu (zemas enerģijas protonu un elektronu)detektors, kura galvenais mērķis ir Dienvidatlantijas anomālijas pētniecība.

## Lidojuma gaita
*Astrosat* palaists  04:30 UTC ar nesējraķeti *[[PSLV-XL]]* (lidojums *PSLV-C30*) no Satiša Dhavana kosmosa centra. Ar to kopā tika palaist pavadoņi *[[LAPAN-A2]]*, *[[exactView 9]]*, *[[Lemur-2 1]]*, *[[Lemur-2 2]]*, *[[Lemur-2 3]]*, *[[Lemur-2 4]]*. Observatorija ievadīta ekvatoriālai orbītai tuvā slīpumā ar augstumu aptuveni 650 km.

## Ārējās saites
* Astrosat  ISRO 
* PSLV-C30/ASTROSAT MISSION ISRO 
* ASTROSAT  IUCAA 
* AstroSat Gunter's Space Page
FC Lorient

***Football Club Lorient***, biežāk zināms kā ***FC Lorient*** vai vienkārši ***Lorient***, ir Francijas futbola klubs no Lorjānas Morbiānas departamentā, Bretaņā. Klubs ir dibināts 1926. gadā. 2025.—2026. gada sezonā spēlēs Francijas futbola augstākajā līmenī — *[[Francijas futbola 1. līga|Ligue 1]]*. Mājas spēles komanda aizvada *Stade du Moustoir* stadionā, kur ir 18 500 skatītāju vietas. *Lorient* augstākais sasniegums Francijas čempionātā ir 7. vieta 2009.—2010. gada sezonā, klubs ir vienreiz (2002. gadā) izcīnījis Francijas kausu.

## Sastāvs
*Sastāvs atjaunots .*

## Sasniegumi
* **[[Francijas kauss futbolā|Francijas kauss]]**
** Kausa ieguvēji (1): 2001—02
* **Francijas līgas kauss**
** Finālisti (1): 2001—02
* **Francijas superkauss**
** Finālisti (1): 2002
* **[[Francijas futbola 2. līga|Francijas 2. līga]]**
** Čempioni (2): 2019—20, 2024—25
** Vicečempioni (2): 1997—98, 2000—01
* **Francijas Nacionālais čempionāts (3. līga)**
** Uzvarētāji (1): 1994—95

## Atsauces

## Ārējās saites

* Oficiālā kluba vietne
Angers SCO

***Angers Sporting Club de l'Ouest***, biežāk zināms kā ***Angers SCO*** vai vienkārši kā ***Angers***, ir Francijas futbola klubs no Anžē Mēnas un Luārass departamentā, Luāras reģionā. Klubs ir dibināts 1919. gadā, pašlaik spēlē Francijas futbola augstākajā līmenī - 1. Līgā. Mājas spēles komanda aizvada *Stade Jean-Bouin* stadionā. *Angers SCO* augstākais sasniegums Francijas čempionātā ir 3. vieta, ko klubs ieguva 1966.–1967. gada sezonā. Komanda ir divreiz (1957. un 2017. gadā) spēlējusi Francijas kausa finālā, ka arī vienu reizi kvalificējusies UEFA kausa izcīņai, kur tā piedalījās 1972.–1973. gada sezonā, jau pirmajā kārtā divu spēļu summā ar 2–3 (1–1 savā laukumā un 1–2 viesos) zaudējot Berlīnes ''Dynamo''.

## Sastāvs
*Sastāvs atjaunots .*

## Sasniegumi
* **[[Francijas kauss futbolā|Francijas kauss]]**
** Finālisti (2): 1956–57, 2016–17
* **Vasaras kauss (''Coupe d'été'')** 
** Finālisti (1): 1992
* **[[Francijas futbola 2. līga|Francijas 2. līga]]**
** Čempioni (2): 1968–69, 1975–76 
** Vicečempioni (2): 1977–78, 1992–93 
* **Francijas Nacionālais čempionāts (3. līga)**
** Vicečempioni (1): 2002–03
* **Francijas amatieru čempionāts** (1935-1971)
** Čempioni (1): 1943 

## Atsauces

## Ārējās saites

* Oficiālā kluba vietne
Kārlis Evalds fon Renne

**Kārlis Evalds fon Renne** (, , dzimis , miris ) bija vācbaltiešu izcelsmes kavalērijas ģenerālis Krievijas cara Pētera I dienestā. Karoja Krievijas pusē Lielā Ziemeļu karā, tai skaitā karoja Latvijas teritorijā un piedalījās Poltavas kaujā, kā arī piedalījās Pētera I Prutas karagājienā. 

Krievijas dienestā no 1702. gada. Pirms tam dienēja Zviedrijas, Nīderlandes, Saksijas un Patkula kaujas vienībās. 

1705. gadā piedalījās Bauskas un Jelgavas ieņemšanā. Piedalījās arī Rīgas aplenkumā 1709. un 1710. gadā. Kārlis Evalds fon Renne bija precējies ar Kurzemes hercogienes Annas I oberhofmeistarieni Annu Lūciju un ap 1711. gadu piedalījās Kurzemes hercogistes galma intrigās.

## Ārējās saites
*Карл Эвальд Ренне
SC Bastia

***Sporting Club de Bastia***, biežāk zināms kā ***SC Bastia*** vai vienkārši kā ***Bastia***, ir Francijas futbola klubs no Bastiā, pilsētas Korsikā. Klubs ir dibināts 1905. gadā. Pašlaik spēlē Francijas futbola trešajā līmenī — Nacionālajā čempionātā. Mājas spēles komanda aizvada *Stade Armand Cesari* stadionā, kur ir 16 480 skatītāju vietas. Lielākais panākums Bastijas kluba vēsturē ir 1978. gadā sasniegtais UEFA kausa fināls, kad divu spēļu summā komanda piekāpās *[[PSV Eindhoven]]* (0–0 savā laukumā, 0–3 viesos). 1980.–1981. gada sezonā *Bastia* izcīnīja Francijas kausu. Kluba augstākais sasniegums Francijas čempionātā ir 1976.–1977. gada sezonā izcīnītā 3. vieta.

## Sasniegumi
* **[[Francijas futbola 1. līga|Francijas čempionāts (''Ligue 1'')]]**
** 3. vieta: 1976–77
* **[[Francijas kauss futbolā|Francijas kauss]]**
** Kausa ieguvēji (1): 1980–81
** Finālisti (2): 1971–72, 2001–02
* **Francijas līgas kauss** 
** Finālisti (2): 1994–95, 2014–15
* **Francijas superkauss** 
** Kausa ieguvēji (1): 1972
* **[[Francijas futbola 2. līga|Francijas 2. līga]]**
** Čempioni (2): 1967–68, 2011–12 
* **Francijas Nacionālais čempionāts (3. līga)**
** Uzvarētāji (1): 2010–11
* **[[UEFA kauss]]**
** Finālisti (1): 1977–78
* **[[UEFA Intertoto kauss]]**
** Uzvarētāji (1): 1997
* **Alpu kauss**
** Finālisti (1): 1977
* **Korsikas čempionāts**
** Čempioni (17): 1922, 1927, 1928, 1929, 1930, 1931, 1932, 1935, 1936, 1942, 1943, 1946, 1947, 1949, 1959, 1962, 1963 

## Atsauces

## Ārējās saites

* Oficiālā kluba vietne
Gūtmanis

**Gūtmanis** (; sieviešu dzimtē Gūtmane) ir vācu cilmes uzvārds, kam angļu valodā sastopams līdzīgs uzvārds ar tādu pašu cilmi — Gudmens (). Cilvēki ar šo uzvārdu:

* Andris Gūtmanis (1942) — latviešu inženieris un politiķis;
* ‎Ernests Gūtmanis (1900—?) — latviešu bokseris;
* Marģers Gūtmanis (1885—1959) — latviešu ģeologs;
* Olafs Gūtmanis (1927—2012) — latviešu dzejnieks, rakstnieks, tulkotājs un sabiedrisks darbinieks;
* Egons Līvs (īstajā vārdā Egons Gūtmanis; 1924—1989) — latviešu rakstnieks un scenārists.

## Skatīt arī
* Gūtmaņa ala
* Gudmens
Alsungas meži

**Alsungas meži** ir dabas liegums Kuldīgas novada Alsungas pagastā. Izvietojies pagasta dienvidrietumos starp kādreizējo Liepājas—Ventspils dzelzceļu un Ventspils novada robežu. Aizņem 79 ha meža Piemares līdzenumā, iekļaujot Mazā Tīrlauka purva rietumu malu. Izveidots 2004. gadā Kurzemes purvaino mežu aizsardzībai. Sastopami tādi aizsargājami biotopi kā purvaini meži, staignāju meži, degradēti augstie purvi, kuros noris vai iespējama dabiska atjaunošanās un pārejas purvi un slīkšņas. Liegums ir iekļauts *[[Natura 2000]]* — Eiropas nozīmes aizsargājamo dabas teritoriju tīklā.

## Atsauces
Mexsat 1

***Mexsat 1*** jeb ***Centenario*** bija Meksikas Sakaru un transporta sekretariāta *Mexsat* sērijas sakaru pavadonis. Tas zaudēts nesējraķetes avārijā 2015. gada maijā. Pavadonis bija paredzēts mobilo un fiksēto sakaru nodrošināšanai Meksikā un apkārtējā reģionā.

*Centenario* nosaukts par godu Meksikas revolūcijas 100 gadu jubilejai.
Ģeostacionārajā orbītā pavadoni bija paredzēts novietot punktā 113,1° rietumu garuma.

*Mexsat 1* izgatavoja ASV uzņēmums *[[Boeing Satellite Systems]]* uz platformas *[[BSS-702HP]]* bāzes. Tam bija L joslas raidītāji ar 22 m diametra antenu mobilajiem sakariem un Ku joslas raidītāji ar 2 m antenu.

*Mexsat 1* tika palaists  05:47 UTC Baikonuras kosmodroma 200. laukuma 39. palaišanas iekārtas ar nesējraķeti *[[Proton-M/Briz-M]]*. 497. sekundē pēc starta radās kļūme trešās pakāpes *[[Briz-M]]* stūrēšanas dzinējā. 498. sekundē vadības sistēma atslēdza dzinējus. Raķešbloks ar pavadoni pēc tam iegāja Zemes atmosfērā un sadega.

Nākamie *Proton* starti tika aizturēti līdz rudenim.
Izmeklēšanas komisija secināja, ka paaugstinātu vibrāciju ietekmē konstruktīvu nepilnību dēļ sabojājās *Briz-M* turbosūkņa rotora vārpsta.

## Atsauces

## Ārējās saites
* MEXSAT 1, 2 (Centenario, Morelos 3) Gunter's Space Page, 
* ILS Proton-M suffers third stage failure during MexSat-1 launch Chris Bergin, nasaspaceflight.com, 2015-05-16
Ances purvi un meži

**Ances purvi un meži** ir dabas liegums Ventspils novadā. Izvietojies Irves līdzenumā novada ziemeļaustrumos Ances un Tārgales pagastos. Aizņem 98,22 km² teritorijas uz dienvidiem no autoceļa P124, iekļaujot Dižpurvu, Irbes upes ieleju un Trumpes vidusteci un lejteci. Izveidots 1999. gadā maz izmainīto mežu, purvu un ezeru dabisko biotopu kompleksu aizsardzībai, kā arī biotiskās daudzveidības saglabāšanai Ances Dižpurvā. Liegums ir iekļauts *[[Natura 2000]]* — Eiropas nozīmes aizsargājamo dabas teritoriju tīklā., kā arī ar nosaukumu "Irbes ieleja un Dižpurvs" (*Irbe valley and Dizpurvs*) ir putniem nozīmīgā vieta.

## Atsauces

## Ārējās saites
* Ances purvi un meži, Dabas aizsardzības pārvalde
* Irbes ieleja un Dižpurvs, BirdLife International
Ābeļi

**Ābeļi** var būt:
* Ābeļi — apdzīvota vieta Ābeļu pagastā
* Ābeļi — apdzīvota vieta Lībagu pagastā
* Ābeļi — dabas liegums Jēkabpils novadā

## [[Obeļi]]
* Līdz 1917. gadam Lietuvas Obeļu miesta un dzelzceļa stacijas nosaukums bija Ābeļi.
Apšuciema zāļu purvs

**Apšuciema zāļu purvs** ir dabas liegums Tukuma novada Lapmežciema pagastā. Izvietojies dienvidaustrumos no Apšuciema. Aizņem  teritorijas periodiski applūstošā starpkāpu ieplakā Lāčupes labajā krastā uz dienvidiem no autoceļa P128. Izveidots 2004. gadā kaļķainu zāļu purvu ar dižo aslapi un kaļķainu zāļu purvu ar rūsgano melnceri aizsardzībai. Sastopamas četras īpaši aizsargājamas augu sugas, kas raksturīgas kaļķainiem zāļu purviem. Liegums ir iekļauts *[[Natura 2000]]* — Eiropas nozīmes aizsargājamo dabas teritoriju tīklā.

## Galerija

Attēls:Apšuciema zāļu purvs 1.jpg
Attēls:Apšuciema zāļu purvs 3.jpg
Attēls:Apšuciema zāļu purvs 5.jpg
Attēls:Apšuciema zāļu purvs 2.jpg


## Atsauces
Uzlabotā Taraša aizsardzība

**Uzlabotā Taraša aizsardzība** ir šaha atklātne, kas sākas ar gājieniem: **1. d2-d4 d7-d5 2. c2-c4 e7-e6 3. Zb1-c3 Zg8-f6 4. Zg1-f3 c7-c5**.

Pieder pie dāmas gambīta un to klasificē pie slēgtām atklātnēm ar Šaha atklātņu enciklopēdijas kodiem D40 līdz D42.

## Atklātnes raksturojums
Atšķirībā no Taraša aizsardzības, gājiens 4. ... c5 neved pie izolēta bandinieka izveidošanās uz d5, jo uz gājienu  5. cxd5 melnajiem ir iespēja atbildēt 5. ... Zxd5. Šīs nianses rezultātā radies atklātnes nosaukums, lai gan pozīcijas, kas rodas Taraša un uzlabotā Taraša aizsardzībā, principiāli atšķiras. 

## Galvenie varianti
* **5. c4xd5 Zf6xd5** 
** **6. e2-e3**
** **6. e2-e4! Zd5xc3 7. b2xc3** nodrošina baltajiem pārsvaru.
* **5. Lc1-g5**

## Literatūra
* Lew Polugajewski: *Damengambit. Tschigorin-System bis Tarrasch-Verteidigung*. Sportverlag, Berlin 1987,  

## Atsauces

## Ārējās saites
* Partijas, kurās spēlēta uzlabotā Taraša aizsardzība.
OGC Nice

***Olympique Gymnaste Club Nice Côte d'Azur***, biežāk zināms kā ***OGC Nice*** vai vienkārši ***Nice***, ir Francijas futbola klubs no Nicas Piejūras Alpu departamentā. Klubs ir dibināts 1904. gadā, pašlaik spēlē Francijas futbola augstākajā līmenī - 1. līgā. Mājas spēles komanda aizvada *[[Allianz Riviera]]* stadionā, kur ir 35 624 skatītāju vietas. Līdz 2013. gadam klubs izmantoja *Le Stade du Ray* stadionu. *OGC Nice* ir četras reizes kļuvuši par Francijas čempioniem un trīs reizes izcīnījuši Francijas kausu.

## Sastāvs
*Sastāvs atjaunināts .*

## Sasniegumi
* **[[Francijas futbola 1. līga|Francijas čempionāts (''Ligue 1'')]]**
** Čempioni (4): 1950–51, 1951–52, 1955–56, 1958–59
** Vicečempioni (3): 1967–68, 1972–73, 1975–76
* **[[Francijas kauss futbolā|Francijas kauss]]**
** Kausa ieguvēji (3): 1951–52, 1953–54, 1996–97
** Finālisti (2): 1977–78, 2021–22
* **Francijas līgas kauss** 
** Finālisti (1): 2005–06
* **Francijas superkauss**
** Kausa ieguvēji (1): 1970
** Finālisti (3): 1956, 1959, 1997
* **Šarla Drago kauss**
** Finālisti (1): 1958
* **[[Francijas futbola 2. līga|Francijas 2. līga]]**
** Čempioni (4):  1947–48, 1964–65, 1969–70, 1993–94
** Vicečempioni (1): 1984–85
* **Francijas 3. divīzija**
** Uzvarētāji (2): 1984–85, 1988–89
* **Latīņu kauss**
** Finālisti (1): 1952

## Atsauces

## Ārējās saites

* Oficiālā kluba vietne
Bahs

**Bahs** () var būt:

* Dīters Bahs (*Dieter Bach*; dzimis 1963) — vācu aktieris un dziedātājs;
* Johans Kristiāns Bahs (*Johann Christian Bach*; 1735—1782) — vācu komponists;
* Johans Kristofs Frīdrihs Bahs (*Johann Christoph Friedrich Bach*; 1732—1795) — vācu komponists;
* Johans Sebastiāns Bahs (*Johann Sebastian Bach*'; 1685—1750) — vācu komponists un ērģelnieks;
* Kārlis Filips Emanuels Bahs (*Carl Philipp Emanuel Bach*; 1714—1788) — klasicisma laika vācu komponists;
* Luijs Bahs (*Louis Bach*; 1883—1914) — franču futbolists;
* Vilhelms Frīdemans Bahs (*Wilhelm Friedemann Bach*; 1710—1784) — vācu komponists;
* Tomass Bahs (*Thomas Bach*; dzimis 1953) — vācu paukotājs, Starptautiskās Olimpiskās komitejas prezidents;
* Žanis Bahs (1885—1941), latviešu ģenerālis.
SM Caen

***Stade Malherbe Caen***, biežāk zināms kā ***SM Caen*** vai vienkārši kā ***Caen***, ir Francijas futbola klubs no Kānas Kalvadosas departamentā, Lejasnormandijā. Klubs ir dibināts 1913. gadā, pašlaik spēlē Francijas futbola otrajā līmenī – *[[Francijas futbola 2. līga|Ligue 2]]*. Mājas spēles komanda aizvada Mišela D'Ornano stadionā, kur ir 21 215 skatītāju vietas. *SM Caen* augstākais sasniegums Francijas čempionātā ir 1991.–1992. gada sezonā izcīnītā 5. vieta.

## Sasniegumi
* **[[Francijas futbola 1. līga|Francijas čempionāts (''Ligue 1'')]]**
** 5. vieta: 1991–92
* **[[Francijas kauss futbolā|Francijas kauss]]**
** Ceturtdaļfinālisti (3): 1991–92, 1995–96, 1997–98
* **Francijas līgas kauss** 
** Finālisti (1): 2004–05
* **[[Francijas futbola 2. līga|Francijas 2. līga]]**
** Čempioni (2): 1995–96, 2009–10 
** Vicečempioni (4):  1986–87, 1987–88, 2003–04, 2006–07
* **Francijas 3. divīzija**
** Grupas uzvarētāji (2): 1974–75, 1979–80 

## Atsauces

## Ārējās saites

* Oficiālā kluba vietne
Gazélec Ajaccio

***Gazélec Football Club Ajaccio***, dažreiz saukts ***GFC Ajaccio***, ir Francijas futbola klubs no Ažaksjo Korsikā. Klubs ir dibināts 1910. gadā, tagadējo nosaukumu ieguva 1960. gadā, bet par profesionālu klubu kļuva vien 2012. gadā. Pašlaik spēlē Francijas futbola ceturtajā pēc līmeņa līgā *National 2*. Mājas spēles komanda aizvada *Stade Ange Casanova* stadionā. 2014.–2015. gada sezonā komanda izcīnīja 2. vietu 2. līgā un pirmoreiz kluba vēsturē kvalificējās Francijas 1. līgai. Debijas sezonā 1. līgā ierindojās 19. vietā un atgriezās 2. līgā. Lielākais panākums Francijas kausa izcīņā ir sasniegtais pusfināls 2011.–2012. gada sezonā. *GFC Ajaccio* principiālākie sāncenši ir citas Korsikas komandas *[[SC Bastia]]* and *[[AC Ajaccio]]*. 

## Sasniegumi
* **[[Francijas kauss futbolā|Francijas kauss]]**
** Pusfinālisti (1): 2011–12
* **[[Francijas futbola 2. līga|Francijas 2. līga]]**
** Vicečempioni (1): 2014–15
* **Francijas amatieru čempionāts** (1935-1971) 
** Čempioni (4): 1962–63, 1964–65, 1965–66, 1967–68

## Atsauces

## Ārējās saites

* Oficiālā kluba vietne
En Avant de Guingamp

***En Avant de Guingamp***, biežāk zināms kā ***EA Guingamp***, **EAG** vai vienkārši ***Guingamp***, ir Francijas futbola klubs no Gengānas Kotdarmoras departamentā, Bretaņā. Klubs ir dibināts 1912. gadā, pašlaik spēlē Francijas futbola otrajā līmenī — *[[Francijas futbola 2. līga|Ligue 2]]*. Mājas spēles komanda aizvada *Stade du Roudourou* stadionā. *EA Guingamp* augstākais sasniegums Francijas čempionātā ir 7. vieta (2002.–2003. gada sezonā). Komanda divas reizes (2009. un 2014. gadā) izcīnījusi Francijas kausu.

## Sasniegumi
* **[[Francijas kauss futbolā|Francijas kauss]]**
** Kausa ieguvēji (2): 2008–09, 2013–14
** Finālisti (1): 1996–97
* **Francijas superkauss** 
** Finālisti (2): 2009, 2014 
* **[[Francijas futbola 2. līga|Francijas 2. līga]]**
** Vicečempioni (3):  1994–95, 1999–2000, 2012–13
* **Francijas Nacionālais čempionāts (3. līga)**
** Grupas uzvarētāji: 1993–94
* **[[UEFA Intertoto kauss]]**
** Uzvarētāji (1): 1996 

## Atsauces

## Ārējās saites

* Oficiālā kluba vietne
Atraidītais dāmas gambīts

**Atraidītais dāmas gambīts** ir šaha atklātne, kas sākas ar gājieniem: **1. d2-d4 d7-d5 2. c2-c4 e7-e6**.

Pieder pie dāmas gambīta un to klasificē pie slēgtām atklātnēm ar Šaha atklātņu enciklopēdijas kodiem D30 līdz D69.

## Vēsture
Atraidīto dāmas gambītu šaha literatūrā var izsekot no Alesandro Salvio grāmatas, kas izdota 1604. gadā Neapolē. Viņš pievedis variantu 1. d4 d5 2. c4 e6 3. Zc3 c6, kuru tagad dēvē par pusslāvu aizsardzību. Gājienu 2. ...e6 apskatījis arī  Filips Stamma savā 1745. gadā iznākušajā grāmatā "Šaha spēles pieredze, ...". Šī atklātne 1843. gadā vairākās partijās spēlēta mačā Stauntons—Sent-Amans. Ap to laiku arī Janišs savā traktāta "Analyse nouvelle des ouvertures du jeu des échecs" ("Jaunākā šaha atklātņu analīze") izteica domu, ka atteikšanās no pieņemtā dāmas gambīta, spēlējot 3. ... e6, ir labākā melno iespēja. Tomēr pagāja vēl piecdesmit gadu līdz atraidītais dāmas gambīts ieguva šaha pasaules atzinību. Savās partijās dāmas gambītu ar sekmēm spēlēja 1883. gada Londonas un 1895. gada Hastingsas turnīru uzvarētāji Johanness Cukertorts un Harijs Pilsberijs. Uzticīgi tā kalpojusi sāncenšiem daudzos mačos par pasaules čempiona nosaukumu, piemēram, Laskers—Kapablanka, Kapablanka—Aļehins un citos. Mūsdienās atraidītais dāmas gambīts ir daudzu pasaules vadošo šahistu atklātņu repertuārā. 
## Galvenie varianti
Atraidītais dāmas gambīts sastāv no daudzām variantu sistēmām ar saviem nosaukumiem, un tās bieži grāmatās publicē atsevišķas grāmatās kā patstāvīgas atklātnes. Atraidītā dāmas gambīta un slāvu aizsardzības variantu tipiskās pozīcijas var izveidoties dažādā gājienu kārtībā, tāpēc bieži vien no pirmajiem gājieniem nevar pateikt pie kādas atklātnes un varianta piederēs spēlētā partija.

: **1. d2-d4 d7-d5 2. c2-c4 e7-e6**

### Varianti ar 3. Zb1-c3, bez 3. ... Zg8-f6
* **3. Zb1-c3 c7-c5** — Taraša aizsardzība
* **3. Zb1-c3 c7-c6** — Pusslāvu aizsardzība

### Varianti ar 3. Zb1-c3 Zg8-f6
* **4. c4xd5 e6xd5** — Nomaiņas variants 
* **4. Zg1-f3 c7-c5** — Uzlabotā Taraša aizsardzība
* **4. Zg1-f3 Lf8-b4** — Ragozina aizsardzība
* **4. Zg1-f3 d5xc4 5. e2-e4 Lf8-b4 6. Lc1-g5 c7-c5** — Vīnes variants
* **4. Lc1-g5 Zb8-d7 5. e2-e3 c7-c6 6. Zg1-f3 Dd8-a5** — Kembridžas-Springsas variants
* **4. Lc1-g5 Zb8-d7 5. Zg1-f3 Lf8-b4** — Vestfāles variants
* **4. Lc1-g5 Lf8-e7 5. e2-e3 0-0 6. Zg1-f3 Zb8-d7** — Ortodoksālā aizsardzība
* **4. Lc1-g5 Lf8-e7 5. e2-e3 0-0 6. Zg1-f3 h7-h6 7. Lg5-h4 b7-b6** — Tartakovera aizsardzība
* **4. Lc1-g5 Lf8-e7 5. e2-e3 0-0 6. Zg1-f3 h7-h6 7. Lg5-h4 Zf6-e4** — Laskera aizsardzība

## Literatūra
*  
* 

## Atsauces
Ašinieku purvs

**Ašinieku purvs**, arī **Ašenieku purvs**, **Ašinīku pūrs** ir augstais purvs Preiļu novada Upmalas pagastā. Izvietojies pagasta ziemeļaustrumos pie Līvānu novada robežas. Purvs veidojies nepietiekamas noteces dēļ pārpurvojoties ūdensšķirtnei starp Feimanku un Dubnu, tai regulāri pārplūstot. Notece uz Feimanku ziemeļos un pa Deukļupi uz Dubnu dienvidos.

Purva lielākajā daļā 1977. gadā izveidots dzērvenāju liegums  platībā kā nozīmīga augsto purvu, vairāku ligzdojošu putnu sugu un retu bezmugurkaulnieku sugu aizsardzības teritorija. *[[Natura 2000]]* teritorija. Lieguma teritorijā no aizsargājamām putnu sugām sastopamas mazais ērglis, bezdelīgu piekūns, rubenis, mežirbe, dzērve, dzeltenais tārtiņš, lietuvainis, kuitala, purva tilbīte u.c., no bezmugurkaulniekiem: apšu zaigraibenis, apšu raibenis, spilgtā purvuspāre.

## Atsauces
Jaunauce

**Jaunauce** ir ciems Latvijā, Saldus novada Jaunauces pagasta centrs pie Ezeres upes, autoceļu P96 (Pūri—Auce—Grīvaiši) un V1175 (Jaunauce—Vadakste) krustojumā.

Izveidojies kā Jaunauces muižas centrs.

## Cilvēki
* Sofija Švarca (1754—1789), rakstniece
* Augusts Bīlenšteins (1826—1907), mācītājs un folklorists
* Ludvigs fon Štrimpells (*von Strümpell*, 1812—1899), filozofs
* Ādolfs Štrimpells (1853—1925), ārsts
* Ansis Bīlenšteins (1863—1919)

## Atsauces
Kepke

**Kepke** var būt:

* Andreass Kepke (*Andreas Köpke*) — Vācijas futbolists (dzimis 1962. gadā);
* Augusts Kepke — latviešu riteņbraucējs (1886—?);
* Jeļena Kepke (*Elena Köpke*) — Uzbekistānā dzimusi Vācijas starptautiskā lielmeistare šahā (dzimusi 1984. gadā);
* Kārlis Kepke — latviešu riteņbraucējs (1890—?).
Klāsens

**Klāsens** var būt:

* Devijs Klāsens (*Davy Klaassen*; 1993) — Nīderlandes futbolists;
* Kurts Klāsens (*Kurt Classen*; 1893—1973) — Latvijas baltvācu burātājs.
Kūlbergs

**Kūlbergs** ir vācu cilmes uzvārds ().

## Cilvēki ar šo uzvārdu
* Herberts fon Kūlbergs, vācbaltiešu sportists

## Skatīt arī
* Kulbergs
Aiviekstes paliene

{
  "type": "ExternalData",
  "service": "geoshape",
  "ids": "Q21086520"
}

**Aiviekstes paliene** ir dabas parks Madonas novada dienviddaļā. Izvietojies Aiviekstes vidustecē Praulienas, Mētrienas un Ļaudonas pagastos  garā posmā no autoceļa P62 līdz Ķikuriem. Vietā, kur Aiviekste šķērso Madonas—Trepes valni, Aiviekstes palienes dabas parkam no ziemeļiem piekļaujas Krustkalnu dabas rezervāts, bet no dienvidiem — Driksnas sila dabas parks. Aizsargājamā teritorija izveidota 2004. gadā. Dabas parka teritorijā konstatētas tādas nozīmīgas dabas vērtības kā upju palieņu pļavas ar vairākām aizsargājamo augu atradnēm (mānīgā knīdija, jumstiņu gladiola, Sibīrijas skalbe, dzegužpirkstītes) un daudzām aizsargājamo putnu sugām. Nozīmīga ligzdojošo griežu un caurceļojošo ziemeļu gulbju, mazo gulbju, mazo gauru koncentrācijas vieta. Nozīmīga teritorija upju palieņu pļavas, sugām bagātas atmatu pļavas un mēreni mitras pļavas saglabāšanā. Eiropas putniem nozīmīga vieta un *[[Natura 2000]]* teritorija.

## Aiviekstes palienes putni
Dabas parkā sastopami šādu sugu putni: baltais stārķis, mazais gulbis, ziemeļu gulbis, mazā gaura, niedru lija, mežirbe, rubenis, ormanītis, ķikuts, upes zīriņš, zivju dzenītis, pelēkā dzilna, vidējais dzenis, baltmugurdzenis, sila cīrulis, zilrīklīte, svītrainais ķauķis, mazais mušķērājs, brūnā čakste, dārza stērste.

## Atsauces

## Ārējās saites

* Aiviekstes paliene, Dabas aizsardzības pārvalde
* Aiviekstes paliene BirdLife International
Troyes AC

***Espérance Sportive Troyes Aube Champagne***, biežāk zināms kā ***Troyes AC***, **ESTAC** vai vienkārši ***Troyes***, ir Francijas futbola klubs no Truā Obas departamentā, Šampaņas-Ardēnu reģionā. Tagadējais klubs juridiski dibināts 1986. gadā, lai gan kluba pirmsākumi saistīti ar *Union Sportive Troyenne* kluba izveidi 1900. gadā. Pašlaik spēlē *[[Francijas futbola 2. līga|Ligue 2]]*, Francijas otrajā līgā. Mājas spēles komanda aizvada *[[Stade de l'Aube]]* stadionā. *Troyes AC* augstākais sasniegums Francijas čempionātā ir 7. vieta, ko izdevies sasniegt divreiz - 2000.–2001. un 2001.–2002. gada sezonās.

## Sasniegumi
* **[[Francijas kauss futbolā|Francijas kauss]]**
** Finālisti (1): 1955–56a
** Pusfinālisti (2): 2000–01, 2012–13
* **[[Francijas futbola 2. līga|Francijas 2. līga]]**
** Čempioni (2):  2014–15, 2020–21
* **[[UEFA Intertoto kauss]]**
** Uzvarētāji (1): 2001

:aKā *AS Troyes Sainte-Savine*

## Atsauces

## Ārējās saites

* Oficiālā kluba vietne
Līvens

**Līvens** var būt:

* vācbaltiešu Līvenu dzimtas pārstāvis;
* uzvārds. Personas ar šādu uzvārdu:
** Vilhelms fon Līvens, Vidzemes un Rīgas ģenerālgubernators (1861—1864);
** Anatols Līvens, virsnieks, Latvijas Brīvības cīņu dalībnieks (1873–1937);
** Jānis Līvens, Latvijas riteņbraucējs (1884—?);
** Pauls Līvens (*Paul von Lieven*), Smiltenes muižas īpašnieks (1875—1963).
Ašņavēru purvs

**Ašņavēru purvs**, arī **Ašņavēris**, **Ašņavēru pūrs**, **Ašņavēres purvs**, ir augstais purvs Jēkabpils novadā. Izvietojies novada dienvidaustrumos Dignājas (lielākā daļa) un Zasas pagastā. Purvu pārsvarā klāj sīki krūmi un koku puduri. Dienvidu daļā ierīkotas meliorācijas sistēmas. Gar purva austrumu un rietumu malu ierīkoti kontūrgrāvji purva ūdeņu uztveršanai un novadīšanai uz Daugavu: dienvidos — uz Skujupīti, ziemeļos — uz Spiču grāvi.

## Atsauces
Morelos 3

***Morelos 3*** jeb ***Mexsat 2*** ir Meksikas Sakaru un transporta sekretariāta sakaru pavadonis. Tas orbītā palaists 2015. gada oktobrī. Pavadonis paredzēts mobilo un fiksēto sakaru nodrošināšanai Meksikā un apkārtējā reģionā militārajām un valdības organizācijām, kā arī citiem lietotājiem.

*Morelos 3* izgatavoja ASV uzņēmums *[[Boeing Satellite Systems]]* uz platformas *[[BSS-702HP]]* bāzes. Tam ir L joslas raidītāji ar 22 m diametra antenu mobilajiem sakariem un Ku joslas raidītāji ar 2 m antenu.

*Morelos 3* tika palaists  10:28 UTC ar nesējraķeti *[[Atlas V/421]]* (sērijas numurs *AV-059*) no Kanaveralas zemesraga Gaisa spēku stacijas starta kompleksa *SLC-41*.

Ģeostacionārajā orbītā pavadonis novietots punktā 116,8° rietumu garuma. 3. novembrī tam izvērsts 22 m diametra antenas reflektors.

## Atsauces

## Ārējās saites
* Con el Morelos 3, se consolida el sistema satelital mexicano MEXSAT: GRE Secretaría de Comunicaciones y Transportes
* United Launch Alliance Reaches 100 Successful Missions with Morelos-3 Satellite United Launch Alliance
* MEXSAT 1, 2 (Centenario, Morelos 3) Gunter's Space Page, 
* ULA marks 100th mission – Atlas V launches with Morelos-3 William Graham, nasaspaceflight.com, 2015-10-02
Iļķene

**Iļķene** ir ciems Ādažu novada Ādažu pagastā, izvietojies pagasta austrumdaļā,  no novada un pagasta centra Ādažiem un  no Rīgas.

Apdzīvotā vieta radusies ap Iļķenes muižas (*Hilchensfähr*) centru. Ciems atrodas Gaujas labajā krastā, iepretim citam pagasta ciemam Āņiem. Kādreiz uz Gaujas darbojusies pārceltuve, kurā pāri Gaujai veda Rīgas – Pēterburgas lielceļš, saukts arī par Rīgas – Tērbatas ceļu. Pirms Vidzemes šosejas izbūves šis bija galvenais sauszemes ceļš cauri Vidzemei.

## Iedzīvotāji
### Iedzīvotāju skaita izmaiņas
Esošajās robežās, pēc CSP datiem.

## Galerija

Attēls:BM06039Am.jpg|Apakšā - Iļķenes pārceltuve pār Gauju (Johans Kristofs Broce, 1795. gads)


## Atsauces
Znojmo

**Znojmo** () ir pilsēta Čehijā, Dienvidmorāvijas apgabala Znojmo apriņķa centrs pie Dijes upes.

## Vēsture
Pilsēta veidojusies ap 11. gadsimtā celto Znojmo pili. 1226. gadā Znojmo tika piešķirtas pilsētas tiesības. Ilgu laiku apdzīvotā vieta atradās Hābsburgu impērijas sastāvā. 1809. gada 10./11. jūnijā pilsētā tika noslēgts Cnaimas pamiers starp Napoleonu un Austrijas erchercogu Kārli, kas pēc Agramas kaujas izbeidza Piektās koalīcijas karu starp Franciju un Austriju. No 1919. gada — Čehoslovākijā. Otrā pasaules kara gados Znojmo kā Sudetu apgabala daļa ietilpa Trešā reiha sastāvā. Pamatojoties uz Beneša dekrētiem, pēc kara pilsētas vācu iedzīvotāji tika padzīti. Kopš 1993. gada — Čehijā.

## Saimniecība
Pilsētas apkaimē — vīnkopība.

## Cilvēki
1437. gadā pilsētā mira Svētās Romas imperators Sigismunds (1368—1437). Znojmo ir amerikāņu žurnālista Čārlza Sīlsfīlda (*Charles Sealsfield*, 1793—1864) dzimtā pilsēta.

## Atsauces

## Ārējās saites
Jaunlutriņi

**Jaunlutriņi**, agrāk arī **Jaunmuiža**, ir ciems Latvijā, Saldus novada Jaunlutriņu pagasta centrs pie autoceļa V1429 (Jaunpils - Ošenieki).

Apdzīvotā vieta veidojusies ap vēsturisko Jauno muižu (*Gut Neuhof*). Jaunlutriņi ir strēlnieku komandiera Jukuma Vācieša (1873 - 1938) dzimtais ciems.

## Atsauces
Ataru ezers

**Ataru ezers** (arī **Atvaru ezers**, **Ūdru ezers**) ) ir publisks dzidrūdens ezers Ādažu novadā. Izvietojies Rīgavas līdzenumā novada rietumos pie autoceļa V47, ziemeļu krastā Ataru ciems. Ovāla ezerdobe starpkāpu ieplakā ar sašaurinātu dienvidaustrumu galu. Krasti slīpi, vietām lēzeni, dibens dūņains. Ietek divi grāvji, iztek grāvis uz Lielo Baltezeru. Mīt līdaka, asaris, zutis, karūsa, karpa, sudrabkarūsa. Krastā atpūtas bāze, peldvietas.

## Atsauces
Albrehts fon Rons

**Albrehts Teodors Emils grāfs fon Rons** (, dzimis , miris ) bija Prūsijas valsts darbinieks un karavīrs. Būdams Prūsijas kara ministrs no 1859. līdz 1873. gadam, kopā ar Oto fon Bismarku un Helmutu fon Moltki vecāko bija viens no ietekmīgākajām personām valstī. Albrehts fon Rons vadīja Prūsijas armijas modernizāciju, kas palīdzēja gūt uzvaras pār Austriju, Dāniju un Franciju, šādi nodrošinot Vācijas apvienošanos ap Prūsijas valsti.

## Ārējās saites
Jaunāko zinātņu politehniskais institūts

**Jaunāko zinātņu politehniskais institūts** () ir Francijas augstskola, kur tiek apmācīti aviācijas inženieri. Tas diibināts 1961. gadā, kopš 1998. gada atrodas *[[IONIS Education Group]]* grupā. Institūts atrodas Tulūzā, Lionā, Marseļā un Parīzē.

## Bibliogrāfija
* Nicolas Tenoux (IPSA 2007), *6 mois dans la vie d’un Pilote de ligne: Les secrets du quotidien...*, 2020, Amazon, 51p., (), p.&nbsp;10
* Nicolas Tenoux (IPSA 2007), *6 months in the life of an Airline pilot: Daily life secrets …*, 2020, Amazon, 77p., (), p.&nbsp;10
* *Le futur de l'avion : Les prochains défis de l’industrie aéronautique*, Ivry-sur-Seine, FYP Éditions, 2020, 160 p. ()

## Ārējās saites
*
Nacionālā civilās aviācijas skola

**Nacionālā civilās aviācijas skola** (, ENAC) ir augstākā skola (*grande école*) Francijā. Dibināta 1949. gadā, atrodas Tulūzā. Te tiek apmācīti aviācijas inženieri.

## Bibliogrāfija
* Nicolas Tenoux (MS EAGTA ENAC 2007), *6 mois dans la vie d’un Pilote de ligne: Les secrets du quotidien...*, 2020, Amazon, 51p., (ISBN 9798637449200), p. 10
* Nicolas Tenoux (MS EAGTA ENAC 2007), *6 months in the life of an Airline pilot: Daily life secrets …*, 2020, Amazon, 77p., (), p.&nbsp;10

## Atsauces

## Ārējās saites
*   
* Fondation ENAC 
* ENAC Alumni
Eimuri (Ādažu pagasts)

**Eimuri** ir ciems Ādažu novada Ādažu pagastā, izvietojies pagasta rietumu daļā,  no novada un pagasta centra Ādažiem un  no Rīgas.

Netālu no Eimuriem atrodas Ādažu lidlauks.

Latvijas PSR laikā Eimuros, Briljantu ielā, atradās bijusī kolhoza "Ādaži" paraugsaimniecība-govju ferma "Briljanti". Mūsdienās tās teritorijā un tās tuvumā darbojas munīcijas ražotājs "Dupleks D", alus darītavas Labietis un Ārpus, kā arī citi uzņēmumi.

## Atsauces
Kursīši

**Kursīši** ir ciems Latvijā, Saldus novada Kursīšu pagasta centrs pie Ezeres upes, autoceļu P105 (Butnāri - Saldus - Ezere) un V1163 (Silaiņi - Kursīši) krustojumā.

## Atsauces

## Ārējās saites
Eimuri

**Eimuri** var būt:
* Eimuri — apdzīvota vieta Ādažu novadā Ādažu pagastā;
* Eimuri — apdzīvota vieta Ādažu novada Carnikavas pagastā.
Arctoperlaria

***Arctoperlaria*** ir kukaiņu strauteņu apakškārta. Tā iedalās 2 apakšgrupās: *Euholognatha* un *Systellognatha*. *Arctoperlaria* ietilpst 12 dzimtas ar apmēram 3200 sugām.

## Atsauces

## Ārējās saites
* *[http://plecoptera.speciesfile.org/Common/basic/Taxa.aspx?TaxonNameID=1153339 Plecoptera Species File (Version 5.0/5.0)] *. suborder Arctoperlaria
Systellognatha

***Systellognatha*** ir strauteņu *Arctoperlaria* apakškārtas virsdzimtas grupa. Tajā ietilpst 10 dzimtas ar apmēram 2700 sugām. 

## Apraksts
Pieaugušiem īpatņiem ir reducētas mandibulas. Olu horijs ir biezs un sklerotizēts. Mātītēm ir ventrālā atvere uz X. vēdera tergita, kurai ir ievelkošs epiprokts. Sklerotizētas malas starp epimēru un pterotoraksu.

## Atsauces

## Ārējās saites
* *[http://plecoptera.speciesfile.org/Common/basic/Taxa.aspx?TaxonNameID=1153339 Plecoptera Species File (Version 5.0/5.0)] *. suborder Arctoperlaria
* *[http://insectoid.info/insecta/pterygota/neoptera/polyneoptera/plecoptera/systellognatha/ Taxonomy for Systellognatha]*. insectoid.info
Jurijs Razuvajevs

**Jurijs Razuvajevs** (; , Maskava — , Maskava) bija PSRS un Krievijas starptautiskais lielmeistars šahā (1976).

## Biogrāfija
1971. gadā Viļņā dalījis 1.-2. vietu PSRS jauno meistaru turnīrā. Daudzu starptautisko šaha turnīru uzvarētājs. 1979. gadā dalījis 1.-4. vietu Dubnā, kā arī uzvarējis Akibas Rubinšteina memoriālā Polaņicazdrojā, apsteidzot Miroslavu Filipu. 1987. gadā dalījis 1.-4. vietu (kopā ar Mihailu Tālu un Aivaru Gipsli) starptautiskajā šaha turnīrā Jūrmalā.

Sekmīgi piedalījies dažādās šaha komandu sacensībās. 1971. gadā ar simtprocentīgu rezultātu - 7 punkti no 7 iespējamiem PSRS komandas sastāvā uzvarējis Pasaules studentu komandu šaha čempionātā. 1984. gadā PSRS un pārējās Pasaules šaha mačā Londonā aizvietojis saslimušo Tigranu Petrosjanu un pie 8. galdiņa nospēlējis neizšķirti 2:2 ar Robertu Hībneru. Trīs reizes uzvarējis PSRS komandu kausa izcīņā (1964, 1974, 1976). 1976. un 1979. gadā sporta biedrības "Burevestnik" komandas sastāvā uzvarējis Eiropas klubu komandu šaha čempionātos.

Bijis talantīgs šaha pedagogs. Daudz darba ieguldījis Pasaules šaha eksčempiona Mihaila Botviņņika šaha skolā, bijis Pasaules šaha čempionu Anatolija Karpova un Aleksandras Kosteņukas treneris. No 1999. gada līdz 2009. gadam trenējis Itālijas vīriešu šaha izlasi.

## Atsauces

## Ārējās saites
*  šahista profils vietnē chessgames.com
*  šahista profils vietnē 365chess.com
*  šahista profils vietnē chesstempo.com
*  šahista profils vietnē olimpbase.org (Pasaules studentu komandu šaha čempionāti)
*  šahista profils vietnē olimpbase.org (Eiropas klubu komandu šaha čempionāti)
*  šahista profils vietnē olimpbase.org (PSRS komandu čempionāti)
*  šahista profils vietnē olimpbase.org (PSRS komandu kausi)
Euholognatha

***Euholognatha*** ir strauteņu *Arctoperlaria* apakškārtas virsdzimtu grupa.

## Apraksts
Pieaugušiem īpatņiem ir labi attīstītas un funkcionējošas mandibulas. Olu horijs ir tievs un membrānveidīgs. Orgāns *[[corpus allatum]]* ir nepārveidīgs.

## Atsauces

## Ārējās saites
* *[http://plecoptera.speciesfile.org/Common/basic/Taxa.aspx?TaxonNameID=1153339 Plecoptera Species File (Version 5.0/5.0)] *. suborder Arctoperlaria
* *[http://insectoid.info/insecta/pterygota/neoptera/polyneoptera/plecoptera/systellognatha/ Taxonomy for Systellognatha]*. insectoid.info
Divezeri

**Divezeri** ir ciems Ādažu novada Ādažu pagastā, izvietojies pagasta ziemeļu daļā,  no novada un pagasta centra Ādažiem un  no Rīgas. Ciems izvietojies Dūņezera un Lilastes ezera krastā.

Divezeros ar nekustamā īpašuma projektu attīstīšanu nodarbojas uzņēmējs un politiķis Guntis Belēvičs.

## Atsauces
Antarctoperlaria

***Antarctoperlaria*** ir kukaiņu strauteņu apakškārta. Tā iedalās 2 virsdzimtās, kurās savukārt ietilpst 6 dzimtas (4 no tām mūsdienu dzimtas un divas ar fosīlām sugām) ar apmēram 420 sugām.

## Atsauces

## Ārējās saites
* *[http://plecoptera.speciesfile.org/Common/basic/Taxa.aspx?TaxonNameID=1152783 Plecoptera Species File (Version 5.0/5.0)] *. suborder Antarctoperlaria
Nadežda Kosinceva

**Nadežda Kosinceva** (; dzimusi , Arhangeļskā) ir Krievijas starptautiskā lielmeistare šahā (2002).

## Biogrāfija
Vairākkārt pārstāvējusi Krieviju Pasaules un Eiropas junioru čempionātos, kur izcīnījusi 4 zelta medaļas:
* 1995. gadā - Eiropas čempionāts U-10 vecuma grupā,
* 1997. gadā - Eiropas čempionāts U-12 vecuma grupā,
* 1998. gadā - Pasaules čempionāts U-14 vecuma grupā,
* 2000. gadā - Eiropas čempionāts U-18 vecuma grupā.

2004. gadā Elistā piedalījusies Pasaules čempionātā šahā sievietēm pēc izslēgšanas sistēmas, kur pēc uzvaras 1. kārtā pār Lelu Džavahišvili 2. kārtā piekāpusies Natālijai Žukovai. 2005. gadā kļuvusi par Eiropas sieviešu šaha čempionāta sudraba laureāti, bet 2007. gadā šajā pašā turnīrā izcīnījusi bronzas medaļu. 2006. gadā kopā ar Tatjanu Kosincevu un Jeļenu Tairovu dalījusi otro vietu Krievijas sieviešu šaha čempionātā (uzvarējusi Jekaterina Korbuta). 2008. gadā kļuvusi par Krievijas sieviešu šaha čempioni un Naļčikā piedalījusies Pasaules sieviešu šaha čempionātā pēc izslēgšanas sistēmas, kur zaudējusi 3. kārtā.

FIDE Nadeždai Kosincevai 2002. gadā piešķīrusi starptautiskās sieviešu lielmeistares (WGM) nosaukumu, bet 2011. gadā - starptautiskā lielmeistara (GM) nosaukumu.

Vairākkārt pārstāvējusi Krievijas izlasi lielākajos komandu šaha turnīros:
* Pasaules šaha olimpiādēs piedalījusies 5 reizes (2004-2012). Komandu vērtējumā izcīnījusi 2 zelta (2010, 2012), sudraba (2006) un bronzas (2004) medaļas, bet individuālajā - 4 zelta (2004, 2008, 2010, 2012) medaļas, 
* Pasaules komandu šaha čempionātos piedalījusies 3 reizes (2007-2011). Komandu vērtējumā izcīnījusi 3 sudraba (2007, 2009, 2011) medaļas, bet individuālajā - zelta (2009) medaļu,
* Eiropas komandu šaha čempionātos piedalījusies 4 reizes (2005-2011). Komandu vērtējumā izcīnījusi 3 zelta (2007, 2009, 2011) un bronzas (2005) medaļas, bet individuālajā - zelta (2009) un bronzas (2007) medaļas.

Nadeždai Kosincevai ir jaunākā māsa Tatjana Kosinceva, kas arī ir šaha lielmeistare.

## Atsauces

## Ārējās saites
*  šahista profils vietnē fide.com
*  šahista profils vietnē chessgames.com
*  šahista profils vietnē 365chess.com
*  šahista profils vietnē chesstempo.com
*  šahista profils vietnē olimpbase.org (Pasaules šaha olimpiādes)
*  šahista profils vietnē olimpbase.org (Pasaules komandu šaha čempionāti)
*  šahista profils vietnē olimpbase.org (Eiropas komandu šaha čempionāti)
Tatjana Kosinceva

**Tatjana Kosinceva** (; dzimusi  Arhangeļskā) ir Krievijas starptautiskā lielmeistare šahā (2001).

## Biogrāfija
Šahu iemācījusies spēlēt sešu gadu vecumā. Vairākkārt pārstāvējusi Krieviju Pasaules un Eiropas junioru šaha čempionātos, kur izcīnījusi uzvaru 1996. gadā (Eiropas čempionāts U-10 vecuma grupā), kā arī ieguvusi piecas sudraba medaļas dažādās vecuma kategorijās.
2002. gadā uzvarējusi Krievijas sieviešu šaha čempionātā. 2003. gadā Stambulā izcīnījusi bronzas medaļu Eiropas sieviešu šaha čempionātā. 2004. gadā Elistā Pasaules čempionātā šahā sievietēm pēc izslēgšanas sistēmas 3. kārtā zaudējusi Indijas lielmeistarei Humpi Koneru ar 1:3. 2004. gadā atkārtoti uzvarējusi Krievijas sieviešu šaha čempionātā. 2006. gadā Jekaterinburgā Pasaules sieviešu šaha čempionātā pēc izslēgšanas sistēmas 3. kārtā zaudējusi Ķīnas lielmeistarei Sjui Juihua ar ½:1½. 2006. gadā kopā ar Jeļenu Tairovu un Nadeždu Kosincevu dalījusi otro vietu Krievijas sieviešu šaha čempionātā (uzvarējusi Jekaterina Korbuta). 2007. gadā kļuvusi par Eiropas sieviešu šaha čempionāta uzvarētāju un trešo reizi uzvarējusi Krievijas sieviešu šaha čempionātā. 2008. gadā Pasaules sieviešu šaha čempionātā pēc izslēgšanas sistēmas 3. kārtā zaudējusi savai tautietei Aleksandrai Kosteņukai ar ½:1½. 2009. gadā otro reizi uzvarējusi Eiropas sieviešu šaha čempionātā.
2012. gadā Turcijā kļuvusi par Eiropas sieviešu vicečempioni šahā.

FIDE Tatjanai Kosincevai 2001. gadā piešķīrusi starptautiskās sieviešu lielmeistares (WGM) nosaukumu, bet 2009. gadā — starptautiskā lielmeistara (GM) nosaukumu.

Vairākkārt pārstāvējusi Krievijas izlasi lielākajos komandu šaha turnīros:
* Pasaules šaha olimpiādēs piedalījusies 6 reizes (2002-2012). Komandu vērtējumā izcīnījusi 2 zelta (2010, 2012), 2 sudraba (2002, 2006) un bronzas (2004) medaļas, bet individuālajā — zelta (2010), 3 sudraba (2002 — divas, 2006) un bronzas (2006) medaļas,
* Pasaules komandu šaha čempionātos piedalījusies 3 reizes (2007-2011). Komandu vērtējumā izcīnījusi 3 sudraba (2007, 2009, 2011) medaļas, bet individuālajā — sudraba (2007) medaļu,
* Eiropas komandu šaha čempionātos piedalījusies 4 reizes (2005-2011). Komandu vērtējumā izcīnījusi 3 zelta (2007, 2009, 2011) un bronzas (2005) medaļas, bet individuālajā — 2 zelta (2005, 2011) un 2 bronzas (2005, 2007) medaļas.

Tatjana Kosincevai ir vecākā māsa Nadežda Kosinceva, kas arī ir šaha lielmeistare.

## Atsauces

## Ārējās saites
*  šahista profils vietnē fide.com
*  šahista profils vietnē chessgames.com
*  šahista profils vietnē 365chess.com
*  šahista profils vietnē chesstempo.com
*  šahista profils vietnē olimpbase.org (Pasaules šaha olimpiādes)
*  šahista profils vietnē olimpbase.org (Pasaules komandu šaha čempionāti)
*  šahista profils vietnē olimpbase.org (Eiropas komandu šaha čempionāti)
Āņi

**Āņi** ir ciems Ādažu novada Ādažu pagastā, izvietojies pagasta austrumdaļā,  no novada un pagasta centra Ādažiem un  no Rīgas. Caur Āņiem iet vietējais autoceļš V50.

Ciems atrodas Gaujas kreisajā krastā, iepretim citam pagasta ciemam Iļķenei. Kādreiz uz Gaujas darbojusies Iļķenes pārceltuve, kas savienojusi abus ciemus un bijusi daļa no Rīgas-Valmieras-Valkas-Tērbatas lielceļa.

2016. gadā nodibināta iedzīvotāju biedrība "Āņu ciems".

## Iedzīvotāji
### Iedzīvotāju skaita izmaiņas
Esošajās robežās, pēc CSP datiem.

## Atsauces
Cerkas

thumb|200px|Diplūru cerkas.
**Cerkas** () ir pāra piedēkļi uz kukaiņu vēdera pēdējā segmenta. Primitīviem kukaiņiem tie ir posmaini un virvjveidīgi, atgādina sarainas ūsas. Taču tādiem kukaiņiem kā spīļastes un dažas diplūras cerkas pārveidojas forcepsos, bet attīstītākiem kukaiņiem tās ir pavisam izzudušas.

## Atsauces
Urogomfas

**Urogomfas** () ir postģenitālo segmentu pāru piedēkļi (nereti segmentēti)  vaboļu un tauriņu kāpuriem. Urogomfu attīstības pakāpe ir tieši saistīta ar kāpuru dzīvesveidu. Tiem kāpuriem, kas dzīvo pazemē vai citos cietos substrātos (piemēram, koksnē) urogomfas palīdz pārvietošanās laikā. Veidojot ejas, urogomfas palīdz kukaiņu ķermenim atbalstīties un pārvietoties uz priekšu. Tauriņu kāpuriem, kas pārvietojas pa virszemi, šādi piedēkļi nav nepieciešami, tāpēc tie ir mazāk attīstīti. Dažām tauriņu kāpuru sugām pie urogomfu pamatnes ir novietoti dziedzeri.

## Atsauces
Garkalne (Ādažu pagasts)

**Garkalne** ir ciems Ādažu novada Ādažu pagastā, izvietojies pagasta dienvidaustrumu daļā,  no novada un pagasta centra Ādažiem un  no Rīgas. Caur Garkalni iet vietējais autoceļš V50.

Četrus kilometrus dienvidu virzienā, pie dzelzceļa līnijas, atrodas Garkalnes pagasta lielākais ciems Garkalne.

## Vēsture
Ciems vēsturiski veidojies Vesterotes (*Westerotte,* arī Garkalnes muiža, *Langenbergen*) muižiņas apvidū. Ir ziņas, ka jau 17. gadsimta sākumā ciemā atradusies Garkalnes luterāņu baznīca. Tuvumā esošo muižu - Vesterotes, Remberģu un Iļķenes - zemnieku bērni mācījās skolā, kas, savukārt, atradās blakus baznīcai. Blakus tai atrodas arī Garkalnes kapi. Mūsdienu mūra baznīca uzbūvēta 1848. gadā. Padomju okupācijas gados apdzīvotā vieta veidojās kā Garkalnes kolhoza ciemats (saistīts ar kolhozu "Ādaži") un baznīcas telpās atradusies noliktava. Pēc draudzes atjaunošanas 1991. gadā pirmais tās mācītājs bija Juris Rubenis.

## Iedzīvotāji
### Iedzīvotāju skaita izmaiņas
Esošajās robežās, pēc CSP datiem.

## Atsauces
Birznieki (Ādažu pagasts)

**Birznieki** ir ciems Ādažu novada Ādažu pagastā, izvietojies pagasta rietumdaļā,  no pagasta un novada centra Ādažiem un  no Rīgas. Ciems atrodas autoceļa A1 malā, rietumu pusē.

Ādažiem pieguļošajā Birznieku ciema teritorijā gar A1 ceļu, Laimas ielā, atrodas divas uzņēmumu grupas *[[Orkla Latvija]]* pārtikas izstrādājumu ražotnes, no kurām vienā tiek ražoti zīmola *[[Laima (zīmols)|Laima]]* produkti, bet otrā, cepumu un vafeļu ražotnē – zīmoli *Selga* un citi. 

Pirmās ražotnes, kuras būvniecība tika uzsākta 2017. gada oktobrī, atklāšanā 2021. gada septembrī piedalījās Ministru prezidents Krišjānis Kariņš. Otrās ražotnes celtniecība sākās 2020. gada novembrī, un ar pilnu jaudu tā sāka strādāt 2023. gadā.

## Atsauces
Birznieki

**Birznieki** var būt:
* Birznieki — apdzīvota vieta Ādažu novada Ādažu pagastā;
* Birznieki — apdzīvota vieta Madonas novada Dzelzavas pagastā;
* Birznieki — apdzīvota vieta Aizkraukles novada Kokneses pagastā;
* Birznieki — apdzīvota vieta Balvu novada Susāju pagastā.

## Skatīt arī
* Birznieku ciems
Stapriņi

**Stapriņi** ir ciems Ādažu novada Ādažu pagastā, atrodas pagasta vidusdaļā, autoceļa A1 malā, pretējā pusē novada un pagasta centram Ādažiem. Attālums līdz Rīgai — . Ciems robežojas ar Birznieku un Eimuru ciemiem. Ciema nosaukums visticamāk radies no tā robežās kopš vismaz 1866. g. esošās "Stapriņu" viensētas (šobrīd — Lielstapriņu iela 1), kas pakāpeniski saplūdusi ar citām viensētām un ēkām.

Stapriņu robežās atrodas paugurs Inčukalns, Inču ūdenskrātuve, Sitlapu un Slapenes pļavas, Mežvairogu ceļa uguns novērošanas tornis. Uz dienvidiem no ciema atrodas kokaudzētava "Baltezers". Ciemā darbojas autodarbnīca "Wood-Hood", Circle K degvielas uzpildes stacija, viesu nams "Annas", kā arī iedzīvotāju biedrība "Stapriņi".

Ar ciemu saistīts ekoloģisko savrupnamu ciemata projekts "Stapriņi".

## Iedzīvotāji
### Iedzīvotāju skaita izmaiņas
Esošajās robežās, pēc CSP datiem.

## Atsauces